b'\n_START_ARTICLE_\nRPL (programski jezik)\n_START_PARAGRAPH_\nRPL (angle\xc5\xa1ko reverse Polish Lisp) je sistem in uporabni\xc5\xa1ki programski jezik \xc5\xbeepnih ra\xc4\x8dunalnikov podjetja Hewlett-Packard. Jezik se uporablja na znanstvenih grafi\xc4\x8dnih kalkulatorjih z obrnjenim poljskim zapisom (RPN) serij HP-28, HP-48 in HP-49._NEWLINE_RPL je struktruralni programski jezik z obrnjenim poljskim zapisom in je sposoben procesirati tudi izraze in ena\xc4\x8dbe v infiksnem algebrskem zapisu. Je precej podoben jeziku Forth, saj oba uporabljata sklad in seveda Lisp, ki temelji na seznamih. Z razliko od predhodnih kalkulatorjev HP z obrnjenim poljskim zapisom, ki so imeli fiksni \xc5\xa1tirinivojski samodejni sklad (X, Y, Z, T), je sklad v RPL omejen le z razpolo\xc5\xbeljivim kalkulatorjevim RAM-om._NEWLINE_RPL so razvili v razvojnem oddelku HP v Corvallisu, Oregon leta 1984 kot nadomestilo za predhodno rabo zbirnika za operacijske sisteme kalkulatorjev. William C. Wickes, eden od izvirnih razvijalcev RPL, je o poimenovanju jezika povedal:\xc2\xa0\xc2\xbbrazvojni tim jezika nikoli ni druga\xc4\x8de imenoval kot le (z za\xc4\x8detnicami) RPL.\xc2\xab'